Ορέστης Λάσκος

Ο Ορέστης Λάσκος (11 Νοεμβρίου 1907- 17 Οκτωβρίου 1992Μόσχος (1992).) ήταν Έλληνας ηθοποιός, σεναριογράφος,  σκηνοθέτης,  ποιητής και θεατρικός επιχειρηματίας. Ήταν αδελφός του ήρωα του Β' Παγκοσμίου Πολέμου Βασίλη Λάσκου, αξιωματικού του Βασιλικού Ναυτικού.

Βιογραφία
Γεννήθηκε στην Ελευσίνα."Λάσκος Ορέστης", Αρχείο Ελλήνων Λογοτεχνών. Η οικογένειά του ήταν πλούσιοι κτηματίες.Σιατόπουλος (1998), σ. 34. Αφού τελείωσε το Γυμνάσιο, ήλθε στην Αθήνα και γράφτηκε για λίγο στην Ιατρική Σχολή. Κατόπιν, θέλοντας προς στιγμήν να ακολουθήσει στρατιωτική καριέρα, πήγε στη Σχολή Ευελπίδων, απ' όπου έφυγε -ως λέγεται- "πηδώντας" από το μπαλκόνι -κατ' άλλους από το παράθυρο- για να καταλήξει τραγουδιστής και ηθοποιός.Σαραντάκος, "(Ο Γιώργος Ζερβουλάκος για τον Ορ. Λάσκο)".  Ωστόσο, γύρω στο 1930 μεταπήδησε, "από τα σανίδια του βαριετέ και του φιλολογικού καφέ Μπάγκειον της Οµόνοιας, στο σινεµά". Μαζί με άλλους νεαρούς κινηματογραφόφιλους συνέστησε την εταιρία παραγωγής "Άστρο Φιλμ".Δελβερούδη (1999). Υπήρξε από τους πρωτοπόρους του ελληνικού βωβού κινηματογράφου: γύρισε το 1931 μια από τις πρώτες αξιόλογες ταινίες στα χρονικά του ελληνικού κινηματογράφου, τη Δάφνις και Χλόη, που χαρακτηρίστηκε πρωτοποριακή για τις γυμνές σκηνές και την ποιητικότητά της.

Η ποσοτικά τεράστια (και άνιση) κινηματογραφική παραγωγή του επισκίασε άλλες πλευρές του δημιουργικού ταλέντου του Λάσκου και, ιδιαίτερα, την ποίησή του.Σαραντάκος, "Ορέστης Λάσκος". Ποίηση και κινηματογράφος βρίσκονταν σε σύγκρουση στον Λάσκο: όταν καταπιανόταν με το ένα, κατά κανόνα παραμελούσε το άλλο, όπως φαίνεται και από τις χρονολογίες της κινηματογραφικής παραγωγής του, σε σύγκριση με εκείνες των ποιητικών εκδόσεών του.Τρούσας (2015).  Κατά βάθος ήταν, όπως είχε παρατηρήσει ο Αιμίλιος Χουρμούζιος, ένας ποιητής "που κρυβόταν θεληματικά πίσω από τον θεατρίνο".Χ(ουρμούζιος) (1947). Ασχολήθηκε με τη σύνθεση ποιημάτων από τα εφηβικά κιόλας χρόνια του. Την εποχή που ήταν ηθοποιός στο ελαφρύ θέατρο, συνήθιζε να απαγγέλλει τα έργα του στο κοινό "με τη βροντώδη φωνή του". Φαίνεται πως αυτή την πρακτική τη διατήρησε κι αργότερα και, πιθανότατα, η δημόσια απαγγελία ήταν στο επίκεντρο του ενδιαφέροντος του Λάσκου ως ποιητή.Παράσχος (1936). Εξέδωσε αρκετές ποιητικές συλλογές σε μια περίοδο διάρκειας 40 ετών, από το 1934 έως το 1974.

Κατά τη διάρκεια της Κατοχής, ο Λάσκος διατηρούσε την αίθουσα βαριετέ "Αλκαζάρ", πλησίον του Σταθμού Λαρίσης. Μέχρι το 1951, που έκλεισε, είχαν εμφανιστεί εκεί σημαντικοί ηθοποιοί και τραγουδιστές όπως οι Κώστας Χατζηχρήστος, Μαρίκα Νέζερ, Δανάη Στρατηγοπούλου, Μάγια Μελάγια, Καίτη Ντιριντάουα κ.ά.Μπασκόζος (2013).

Το 1942 νυμφεύθηκε την τραγουδίστρια Στέλλα Γκρέκα,Γκρέκα (2013). από την οποία χώρισε το 1947. Δεύτερη σύζυγός του, από το 1960 έως τον θάνατό του, υπήρξε η ηθοποιός Μπεάτα Ασημακοπούλου, με την οποία απέκτησε έναν γιο, τον Βασίλη.

Ποιητικές συλλογές
Το φιλμ της ζωής  (Αθήνα, 1934), όπου και το ποίημα "Ταξίδι στο Βλαδιβοστόκ"
Αγριόχηνες (Αλεξάνδρεια, 1936), όπου και το ποίημα "Παρίσι"
Τάα-Ρόα (Κάιρο, 1938)
[Ποιήματα] Αιθιοπίας (Αθήνα, 1940)
Φρεγάτα (Αθήνα, 1948)
Πλοίαρχος Λάσκος κι’ άλλα ποιήματα (Αλεξάνδρεια, 1950)
Αfrica (Αθήνα, 1956)
Γυμνή μούσα (Αθήνα, 1974)
Αγριόχηνες. Ποιήματα Άπαντα (Αθήνα, 1972)

ΦιλμογραφίαΔιακοπές στην Κύπρο μας (1971)Η κρεβατομουρμούρα (1971) (και σενάριο)Ομορφόπαιδα (1971) Της ζήλιας τα καμώματα (1971) Ο αετός των σκλαβωμένων (1970)Ο απίθανος (1970) (και σενάριο)Το παιδί της μαμάς (1970) Δάφνις και Χλόη (1969)Το στραβόξυλο (1969) (και σενάριο)Ο μπούφος (1968)Για ποιον χτυπά η κουδούνα (1968) Ο τσαχπίνης (1968) Ο γεροντοκόρος  (1967)Ο χαζομπαμπάς (1967) Το κορίτσι της οργής (1967) (και σενάριο)Ο μόδιστρος (1967) (και σενάριο)Νυμφίος ανύμφευτος (1967) Το πλοίο της χαράς (1967) Φουσκοθαλασσιές (1966)Να ζει κανείς ή να μη ζει (1966) Μπετόβεν και μπουζούκι (1965)Ο ουρανοκατέβατος (1965) Πράκτορες 005 εναντίον Χρυσοπόδαρου (1965) Το πρόσωπο της ημέρας  (1965) Άλλος για το εκατομμύριο (1964)  (και εμφάνιση ως ο ίδιος, με τη χαρακτηριστική ερώτηση - δίλημμα στον επίλογο του έργου)Ο εαυτούλης μου (1964) Ο εμίρης και ο κακομοίρης (1964) Κόσμος και κοσμάκης (1964) Μικροί και μεγάλοι εν δράσει (1963)Τρίτη και 13 (1963) (και εμφάνιση ως άνδρας στους αγώνες -δεν αναφέρεται στους τίτλους)Τύφλα να 'χει ο Μάρλον Μπράντο (1963) Ζήλεια (1963) Μην είδατε τον Παναή (1962)Δέκα μέρες στο Παρίσι (1962) Δυο μάνες στο σταυρό του πόνου (1962) Ο γαμπρός μου ο δικηγόρος (1962) Οι γυναίκες θέλουν ξύλο (1962) Λαφίνα (1962) Το έξυπνο πουλί (1961)Φτωχαδάκια και λεφτάδες (1961) (και σενάριο -ακούγεται και η φωνή του ως αφηγητή)Οι χαραμοφάηδες (1961) Αντίο ζωή (1960) Νύχτες στο Μιραμάρε (1960) Να ζήσουν τα φτωχόπαιδα  (1959)Σαρακατσάνισσα (1959) Η φτώχεια θέλει καλοπέραση (1958) (και σενάριο)Γερακίνα (1958) Μακριά απ' τον κόσμο (1958)Η άγνωστος (1956) (και σενάριο)Γκόλφω (1955)Η ωραία του Πέραν (1953)Ραγισμένες καρδιές (1945) Ο πρίγκηψ των αλητών (1932) Δάφνις και Χλόη  (1931) (και σενάριο)Ο παλιάτσος της ζωής (1930) (μόνο σενάριο)Μακριά απ' τον κόσμο (1930) (μόνο ως ηθοποιός)Το λιμάνι των δακρύων (1929) (μόνο ως ηθοποιός)Αστέρω (1929) (μόνο σενάριο)Έρως και κύματα (1927) (μόνο'' ως ηθοποιός)

Σημειώσεις

Παραπομπές

Πηγές

Βιβλιογραφία

Εξωτερικοί σύνδεσμοι

  Ο Δ. Σαββόπουλος και ο Σ. Παναγόπουλος ερμηνεύουν το "Ήρθ' ο καιρός", σε ποίηση Ορ. Λάσκου.

Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες θεατρικοί επιχειρηματίες
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί βωβών ταινιών